จากปายเราเดินทางมาในตัวเมืองแม่ฮ่องสอนเพื่อจะไปหมู่บ้านรักไทย เมื่อมาถึงขนส่งในเมืองก็เย็นแล้ว จากที่จะหามอไซด์เช้าขับไปเลยต้องเปลี่ยนแผนเหมารถพร้อมทัวร์ปางอุ๋ง-ปางตอง-น้ำตกผาเสื่อ-สะพานซูตองเป้-บ้านกะเหรี่ยงคอยาว ราคาเหมา 2,500บาท 2วัน1คืน

แต่ก่อนขึ้นไปโทรเข้าที่พักว่าถึงไปค่ำๆ สอบถามได้ความว่าเวลานั้นครัวปิดแล้ว พี่คนขับรถเลยแนะนำพามาร้านนี้ เค้าบอกว่าอาหารอร่อยขึ้นชื่อเลย

ร้านทำจากไม้ ดูอบอุ่น อาหารพื้นเมืองอร่อยดี ทานแต่เมนูแนะนำ ราคาไม่แรงยังพอรับได้อยู่